Steven Viscont
El Steven Viscont  (Milan, 1288 – Milan, 4 luj 1327) a l'è staa on nòbel milanes, scior de Arona.

Storia 
Fioeu del Mattee Magn, el moeur velenaa durant de 'na cena dedicada al Lodovigh el Bavar, deventaa imperator de pocch. I fredej Galeazz, Luchin e Giovanne 'l nevod Azzon a hinn accusaa e brevement miss in preson al Castell de Monscia, event che 'l danneggia i rapport in tra l'Imperi e Milan.

El lassa la miee Valentina Doria e quatter fioeu: Bernabò, Galeazz e Mattee devénten poeu co-Sciori de Milan, menter la Diana la se marida cont on nòbel sicilian. El fioeu de 'sta union, Antoni de Vilaragut i Visconti, el deventa on nòbel assee importànt a València.

Riferiment 
FindAGrave

Vos corelaa 
Cappella di Viscont
Monument funerari del Steven e de la Valentina Viscont

Steven
Nassud in del 1288
Mort in del 1327